Ciucă spune că Rusia își poate lărgi războiul doar după 5-8 ani și că în momentul de față probabilitatea unui atac asupra României este zero / Fostul premier admite capacitatea Rusiei de a utiliza bomba aeriană devastatoare
Fostul premier al României, generalul Nicolae Ciucă, a comentat la Prima News posibilitatea ca Rusia să atace România, subliniind că acest lucru e foarte puțin probabil în momentul de față. El a explicat că uzura și consumul de muniție în războiul cu Ucraina nu permit Rusiei să extindă războiul, cel puțin nu în momentul de față. Un reper de timp pentru o nouă mișcare a Rusiei ar fi 5-8 ani.
"Sunt instituții care pe măsură ce a evoluat situația conflictului din Ucraina – si cu toții trebuie să vedem această parte de readaptare a industriei de apărare, adică unde s-a ajuns si la ce poate să se ajungă – e clar că se dau repere de timp, de 5 – 8 ani, ca armata rusă sa aibă o nouă capacitate de lupta care să îi permită să avanseze un alt plan de război cu caracter ofensiv. Acum probabilitatea ca Rusia să atace Românie este zero", a comentat Nicolae Ciucă.
Pe de altă parte, Ciucă aprobă informația transmisă de CNN, cum că Rusia a început să folosească o puternică bombă aeriană care a decimat apărarea ucraineană.
"Rusia a avut și are industria de apărare, are cercetare în domeniu și a reușit să folosească aceste bombe. Totuși, precizia acestor bombe nu e cea mai bună, dar acolo unde lovesc pagubele sunt dezastruoase", a comentat Ciucă.
Fostul premier și lider al PNL spune că românii trebuie să aibă încredere în capacitatea de apărare a României și în NATO.
"Suntem primul stat de pe axa de la marginea de est a NATO și UE care a primit sisteme de apărare cu bătaie medie și precisă (Patriot și Himars – n.red). Am primit în România tehnologia cea mai modernă care se produce azi pe bandă. România continuă să-și dezvolte capacitățile de apărare și să nu uităm că țara noastră este membră NATO", a comentat Ciucă.
Liderul PNL afirmă că oamenii trebuie să-și vadă de activitățile lor de zi cu zi și că e treaba decidenților să se asigure, alături de parteneri, că Ucraina va rezista în fața Rusiei. "Noi toți să fim pregătiți, nici să-i speriem pe oameni dar nici să creadă că nu, nu se poate întâmpla nimic", a mai adăugat Ciucă.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen BankCitește și...
Turcia propune găzduirea de noi negocieri de pace ruso-ucrainene / Lavrov a spus că Rusia nu va ataca o altă țară est-europeană
Macron i-a convocat pe liderii principalelor partide politice din Franța pe tema susţinerii Kievului, după ce a fost criticat pentru afirmația privind posibilitatea trimiterii de trupe occidentale în Ucraina
© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.